## El Consell renova el conveni amb el Consorci Provincial de Bombers d’Alacant per a impartir cicles formatius sobre seguretat i medi ambient

*** L’objectiu és afavorir el desenrotllament d’una formació professional de qualitat i amb les competències professionals que demanda l’ocupació
* L’acord beneficiarà els alumnes del CIPFP Valle de Elda, l’IES Leonardo da Vinci d’Alacant i l’IES Azud de Alfeitamí d’Almoradí**

El Consell ha renovat el conveni entre la Conselleria d’Educació, Cultura, Universitats i Ocupació i el Consorci Provincial de Bombers d’Alacant per a col·laborar en la impartició de cicles formatius de la família professional de Seguretat i Medi Ambient autoritzats en centres docents públics de la província d’Alacant durant el curs 2024-25.

L’objectiu és estretir la col·laboració entre els dos organismes per a afavorir el desenrotllament d’una formació professional de qualitat, que reforce les competències professionals que demanda l’ocupació i supose un avanç en la implantació del nou sistema d’FP Dual.

Estos cicles formatius de la família professional de Seguretat i Medi Ambient s’impartixen en l’IES Leonardo da Vinci d’Alacant, l’IES Azud de Alfeitamí d’Almoradí i el CIPFP Valle de Elda.

A través d’este acord, el Consorci Provincial de Bombers es compromet a cedir els espais, locals i instal·lacions, així com l’equipament necessari per a la impartició de tots els mòduls teoricopràctics per part de l’alumnat dels cicles de tècnic/a d’Emergències i Protecció Civil i/o tècnic/a Superior de Coordinació d’Emergències i Protecció Civil.

Este conveni té efecte des de l’1 de setembre de 2024 i una vigència de quatre anys, prorrogable per fins a quatre anys addicionals.

Fecha: 10/12/2024